รายงานคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบของบริษัทประกอบด้วยกรรมการผู้ทรงคุณวุฒิ ซึ่งเป็นกรรมการอิสระจำนวน 3
ท่าน คณะกรรมการตรวจสอบได้ปฏิบัติหน้าที่ตามขอบเขตและความรับผิดชอบ
โดยที่ได้รับมอบหมายจากคณะกรรมการบริษัทว่าด้วยหลักเกณฑ์และแนวทางปฏิบัติของคณะกรรมการตรวจสอบ
ซึ่งสอดคล้องกับข้อกำหนดของตลาดหลักทรัพย์แห่งประเทศไทย

โดยในปี 2550 คณะกรรมการตรวจสอบได้ประชุมร่วมกับฝ่ายบริหารของหน่วยงานต่างๆ ของบริษัท
รวมทั้งผู้สอบบัญชี รับอนุญาตของบริษัทเป็นจำนวน 7 ครั้ง
โดยครอบคลุมถึงการสอบทานการกำกับดูแลกิจการที่ดี
การสอบทานงบการเงินรายไตรมาสและงบการเงินประจำปี 2550
การสอบทานการประเมินการควบคุมภายใน การสอบทานรายการที่เกี่ยวโยงกัน
การสอบทานการทำงานของหน่วยงานตรวจสอบภายในของบริษัท
และการเสนอต่อคณะกรรมการบริษัทให้แต่งตั้งผู้สอบบัญชีของบริษัท มีสาระ สำคัญสรุปได้ดังนี้

1.  สอบทานงบการเงินรายไตรมาสและประจำปี ร่วมกับฝ่ายบริหาร หน่วยงานตรวจสอบภายใน
    และผู้สอบบัญชีของบริษัท เพื่อให้มั่นใจว่ารายงานทางการเงินได้จัดทำขึ้นอย่างถูกต้องตามที่ควร
    รวมทั้งการเปิดเผยข้อมูลในงบการเงินอย่างเพียงพอเป็นไปตามมาตรฐานการบัญชีที่รับรองทั่วไป
    และรายการที่อาจมีความขัดแย้งทางผลประโยชน์ได้มีกระบวนการพิจารณาอย่างโปร่งใส

1.  สอบทานและให้ความเห็นต่อผลการตรวจสอบของฝ่ายตรวจสอบภายใน
    เพื่อให้มั่นใจถึงความเพียงพอและเหมาะสม ของระบบการควบคุมภายใน
    พร้อมทั้งเสนอประเด็นปัญหาสำคัญเกี่ยวกับการบริหารงานทั่วไปที่อาจมีผลกระทบต่อบริษัทให้ฝ่ายบริหารพิจารณา

2.  พิจารณาให้ความเห็นชอบแผนการตรวจสอบประจำปี 2551
    ซึ่งได้จัดทำขึ้นบนพื้นฐานของการประเมินการควบคุมภายในและมีขอบเขตที่ครอบคลุมระบบงานต่างๆ
    ที่สำคัญของบริษัท

3.  พิจารณาความเหมาะสมและความสมเหตุสมผลเกี่ยวกับรายการการเข้าซื้อหุ้นสามัญของ บริษัท
    สามารถอินโฟเนต จำกัด จากบริษัท สามารถคอร์ปอเรชั่น จำกัด(มหาชน)
    ซึ่งเป็นรายการที่เกี่ยวโยงกันก่อนนำเสนอคณะกรรมการบริษัทและ ผู้ถือหุ้นพิจารณาอนุมัติ

4.  สอบทานและติดตามผลการบริหารความเสี่ยง(Risk Management)
    ของบริษัทและบริษัทย่อยตามที่คณะกรรมการบริหารความเสี่ยงได้จัดให้มีการประเมินความเสี่ยงที่มีผลกระทบต่อการบรรลุเป้าหมายในการทำธุรกิจของบริษัท
    และได้กำหนดมาตรการป้องกันและแก้ไขความเสี่ยงดังกล่าว เพื่อให้แน่
    ใจว่าแนวทางหรือมาตรการต่างๆ
    ในการบริหารความเสี่ยงนั้นได้นำไปปฏิบัติอย่างจริงจังและเป็นรูปธรรมตามแผนที่วางไว้

5.  คณะกรรมการตรวจสอบได้ทำการประเมินตนเอง (Self-Assessment)
    ของคณะกรรมการตรวจสอบ ทั้งคณะเกี่ยวกับองค์ประกอบของคณะกรรมการตรวจสอบ
    การฝึกอบรมและทรัพยากร การประชุม กิจกรรมของคณะกรรมการตรวจสอบ
    ความสัมพันธ์กับผู้ช่วยผู้อำนวยการฝ่ายตรวจสอบภายใน ผู้สอบบัญชี
    และผู้บริหารได้ผลการสรุปการประเมินตนเอง ทั้งคณะอยู่ในเกณฑ์ดีมาก

6.  พิจารณาคัดเลือก บริษัท สำนักงานเอินส์ท แอนด์ ยัง จำกัด เป็นผู้สอบบัญชีของบริษัท
    โดยพิจารณาจากผลการปฏิบัติงานเป็นที่น่าพอใจและให้ความเห็นที่เป็นประโยชน์ต่อธุรกิจจึงได้นำเสนอต่อที่ประชุมคณะกรรมการบริษัทให้ความเห็นชอบก่อนขออนุมัติต่อที่ประชุมสามัญประจำปี

  ( นายประดัง ปรีชญางกูร )

  ประธานกรรมการตรวจสอบ

รายงานความรับผิดชอบของคณะกรรมการต่อรายงานทางการเงิน

เรียน ท่านผู้ถือหุ้น

คณะกรรมการบริษัทเป็นผู้รับผิดชอบต่องบการเงินรวมของบริษัท สามารถเทลคอม จำกัด (มหาชน)
และบริษัทย่อยและสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรอง
ทั่วไปโดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลพินิจอย่างระมัดระวังและประมาณการที่ดีที่สุดในการจัดทำ
รวมทั้งให้มีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทได้จัดให้มีและดำรงรักษาไว้ซึ่งระบบควบคุมภายในที่มีประสิทธิผลเพื่อให้มั่นใจได้อย่าง
มีเหตุผลว่าการบันทึกทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สินและเพื่อทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้คณะกรรมการบริษัทได้แต่งตั้งคณะกรรมการตรวจสอบ ซึ่งประกอบด้วยกรรมการอิสระจำนวน
3 ท่าน
เพื่อทำหน้าที่สอบทานนโยบายการบัญชีและคุณภาพของรายงานทางการเงินและระบบการควบคุมภายในและความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการบริษัทมีความเห็นว่า ระบบการควบคุมภายในบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย
ณ วันที่ 31 ธันวาคม 2550

( นายประดัง ปรีชญางกูร ) ( นายวัฒน์ชัย วิไลลักษณ์ )

ประธานกรรมการ ประธานกรรมการบริหาร